cyanic-selkie/wikianc huggingface dataset:
राममनोहर लोहिया
स्वतंत्रता प्राप्ति के बाद
एक साल बाद फिर उसी स्थान उर्वसियम (नेफा) से लोहिया ने पूर्वोत्तर में प्रवेश किया, जहां उन्हें गिरफ्तार कर लिया गया। 17 अप्रैल 1960 को कानुपर के सर्किट हाउस में अनाधिकृत प्रवेश करने के कारण अपराध बताकर उन्हें पुन: गिरफ्तार किया गया। 1961 में अंग्रेजी हटाओ आंदोलन के दौरान लोहिया की सभा पर मद्रास में पत्थर बरसाये गए। 1961 में लोहिया एथेंस, रोम और काहिरा गए। 1962 में चुनाव हुआ लोहिया नेहरू के विरुद्ध फूलपुर में चुनाव मैदान में उतरे। 11 नवम्बर 1962 को कलकत्ता में सभा कर लोहिया ने तिब्बत के सवाल को उठाया। 1963 के फारूखाबाद के लोकसभा उपचुनाव में लोहिया 58 हजार मतों से चुनाव जीते। लोकसभा में लोहिया की तीन आना बनाम पन्द्रह आना की बहस अत्यंत चर्चित रही, जिसमें उन्होंने 18 करोड़ आबादी के चार आने पर जिंदगी काटने तथा प्रधानमंत्री पर 25 हजार रुपए प्रतिदिन खर्च करने का आरोप लगाया। 9 अगस्त 1965 को लोहिया को भारत सुरक्षा कानून के अन्तर्गत गिरफ्तार किया गया।
लोहिया जानते थे कि विधायिका, कार्यपालिका और न्यायपालिका में अंग्रेजी का प्रयोग आम जनता की प्रजातंत्र में शत प्रतिशत भागीदारी के रास्ते का रोड़ा है। उन्होंने इसे सामंती भाषा बताते हुए इसके प्रयोग के खतरों से बारंबार आगाह किया और बताया कि यह मजदूरों, किसानों और शारीरिक श्रम से जुड़े आम लोगों की भाषा नहीं है। उन्होंने लिखा:
दुख की बात है कि लोहिया के अंग्रेजी हटाओ आंदोलन (1957) को हिंदी का वर्चस्व स्थापित करने की कोशिश के तौर पर देखा गया, जबकि लोहिया ने बार-बार यह स्पष्ट किया कि अंग्रेजी हटाओ का अर्थ हिंदी लाओ कदापि नहीं है। उन्होंने क्षेत्रीय भाषाओं की उन्नति और उनके प्रयोग की खुल कर वकालत की। उनके अनुसार अंग्रेजी हटाओ का अर्थ 'मातृभाषा लाओ' था।
भारतीय राजनीति का बेबाक और बिंदास चेहरा रहे राममनोहर लोहिया ने ५० के दशक में ही भांप लिया था। उन्होंने लोकसभा में बल देकर अपनी बात रखते हुए कहा था:
देहावसान
30 सितम्बर 1967 को लोहिया को नई दिल्ली के विलिंग्डन अस्पताल अब जिसे लोहिया अस्पताल कहा जाता है को पौरूष ग्रंथि के आपरेशन के लिए भर्ती किया गया जहां 12 अक्टूबर 1967 को उनका देहांत 57 वर्ष की आयु में हो गया।
गैर-कांग्रेसवाद के शिल्पी
देश में गैर-कांग्रेसवाद की अलख जगाने वाले महान स्वतंत्रता सेनानी और समाजवादी नेता राम मनोहर लोहिया चाहते थे कि दुनियाभर के सोशलिस्ट एकजुट होकर मजबूत मंच बनाए। लोहिया भारतीय राजनीति में गैर कांग्रेसवाद के शिल्पी थे और उनके अथक प्रयासों का फल था कि 1967 में कई राज्यों में कांग्रेस की पराजय हुई, हालांकि केंद्र में कांग्रेस जैसे-तैसे सत्ता पर काबिज हो पायी। हालांकि लोहिया 1967 में ही चल बसे लेकिन उन्होंने गैर कांग्रेसवाद की जो विचारधारा चलायी उसी की वजह से आगे चलकर 1977 में पहली बार केंद्र में गैर कांग्रेसी सरकारी बनी। लोहिया मानते थे कि अधिक समय तक सत्ता में रहकर कांग्रेस अधिनायकवादी हो गयी थी और वह उसके खिलाफ संघर्ष करते रहे।
जैसी कथनी वैसी करनी
लोहिया के समाजवादी आंदोलन की संकल्पना के मूल में अनिवार्यत: विचार और कर्म की उभय उपस्थिति थी- जिसके मूर्तिमंत स्वरूप स्वयं डॉ॰ लोहिया थे और आजन्म उन्होंने ‘कर्म और विचार’ की इस संयुक्ति को अपने आचरण से जीवन्त उदाहरण भी प्रस्तत किया।
अंग्रेजों के खिलाफ भारत के स्वाधीनता आंदोलन में भाग लेने वाले तमाम व्यक्तित्वों की भांति लोहिया प्रभावित भी थे। वे जेल भी गए और ऐसी यातनाएं भी सहीं। आजादी से पूर्व ही कांग्रेस के भीतर उनका सोशलिस्ट ग्रुप था, लेकिन पंद्रह अगस्त सैंतालिस को अंग्रेजों से मुक्ति पाने पर वे उल्लसित तो थे लेकिन विभाजन की कीमत पर पाई गई इस स्वतंत्रता के कारण नेहरू और नेहरू की कांग्रेस से उनका रास्ता हमेशा के लिए अलग हो गया। स्वतंत्रता के नाम पर सत्ता की लिप्सा का यह खुला खेल लोहिया ने अपनी नंगी आंखों से देखा था और इसीलिए स्वतंत्रता के बाद की कांग्रेस पार्टी और कांग्रेसियों के प्रति उनमें इतना रोष और क्षोभ था कि उन्हें धुर दक्षिणपंथी और वामपंथियों दोनों को साथ लेना भी उन्हें बेहतर विकल्प ही प्रतीत हुआ।
मौलिक एवं ठेठ देसी चिन्तक
स्वतंत्रता प्राप्ति के बाद के राजनेताओं में लोहिया मौलिक विचारक थे। लोहिया के मन में भारतीय गणतंत्र को लेकर ठेठ देसी सोच थी। अपने इतिहास, अपनी भाषा के सन्दर्भ में वे कतई पश्चिम से कोई सिद्धांत उधार लेकर व्याख्या करने को राजी नहीं थे। सन् 1932 में जर्मनी से पीएचडी की उपाधि प्राप्त करने वाले राममनोहर लोहिया ने साठ के दशक में देश से अंग्रेजी हटाने का जो आह्वान किया। अंग्रेजी हटाओ आन्दोलन की गणना अब तक के कुछ इने गिने आंदोलनों में की जा सकती है। उनके लिए स्वभाषा राजनीति का मुद्दा नहीं बल्कि अपने स्वाभिमान का प्रश्न और लाखों–करोडों को हीन ग्रंथि से उबरकर आत्मविश्वास से भर देने का स्वप्न था– ‘‘मैं चाहूंगा कि हिंदुस्तान के साधारण लोग अपने अंग्रेजी के अज्ञान पर लजाएं नहीं, बल्कि गर्व करें। इस सामंती भाषा को उन्हीं के लिए छोड़ दें जिनके मां बाप अगर शरीर से नहीं तो आत्मा से अंग्रेज रहे हैं।’’
हलांकि लोहिया भी जर्मनी यानी विदेश से पढा़ई कर के आए थे, लेकिन उन्हें उन प्रतीकों का अहसास था जिनसे इस देश की पहचान है। शिवरात्रि पर चित्रकूट में रामायण मेला उन्हीं की संकल्पना थी, जो सौभाग्य से अभी तक अनवरत चला आ रहा है। आज भी जब चित्रकूट के उस मेले में हजारों भारतवासियों की भीड़ स्वयमेव जुटती है तो लगता है कि ये ही हैं जिनकी चिंता लोहिया को थी, लेकिन आज इनकी चिंता करने के लिए लोहिया के लोग कहां हैं?
राजनीतिक शुचिता के पक्षधर
लोहिया ही थे जो राजनीति की गंदी गली में भी शुद्ध आचरण की बात करते थे। वे एकमात्र ऐसे राजनेता थे जिन्होंने अपनी पार्टी की सरकार से खुलेआम त्यागपत्र की मांग की, क्योंकि उस सरकार के शासन में आंदोलनकारियों पर गोली चलाई गई थी। ध्यान रहे स्वाधीन भारत में किसी भी राज्य में यह पहली गैर कांग्रेसी सरकार थी– ‘‘हिंदुस्तान की राजनीति में तब सफाई और भलाई आएगी जब किसी पार्टी के खराब काम की निंदा उसी पार्टी के लोग करें।....और मै यह याद दिला दूं कि मुझे यह कहने का हक है कि हम ही हिंदुस्तान में एक राजनीतिक पार्टी हैं जिन्होंने अपनी सरकार की भी निंदा की थी और सिर्फ निंदा ही नहीं की बल्कि एक मायने में उसको इतना तंग किया कि उसे हट जाना पडा़।
सप्त क्रान्तियाँ
लोहिया अनेक सिद्धान्तों, कार्यक्रमों और क्रांतियों के जनक हैं। वे सभी अन्यायों के विरुद्ध एक साथ जेहाद बोलने के पक्षपाती थे। उन्होंने एक साथ सात क्रांतियों का आह्वान किया। वे सात क्रान्तियां थी ये थीं-
इन सात क्रांतियों के सम्बन्ध में लोहिया ने कहा-
भारत-विभाजन पर लोहिया के विचार
उस समय की तमाम ऐसी घटनाओं और स्थितियों का जिनके प्रति एक आम भारतीय नागरिक के मन में बहुत स्पष्ट और तार्किक व्याख्या नहीं है, लोहिया ने अपनी पुस्तक ‘गिल्टी मैन एंड इंडियाज पार्टीशन’ (भारत विभाजन के गुनहगार) में परद दर परत रहस्यों को खोला है। लेकिन हमारा दुर्भाग्य है कि उस समय के पूरे आंखों देखे इतिहास को ही नहीं, बल्कि उसके एक सक्रिय, जीवंत पात्र रहे लोहिया की बातों को आजाद भारत में सत्तारूढ़ दल द्वारा एक विपक्षी नेता की ‘खीझ’ से ज्यादा नहीं समझने दिया गया, जबकि सच्चाई यह है कि सत्ता हस्तांतरण के खेल की असलियत संग्रहालयों में दफन दस्तावेजों से ज्यादा लोहिया जैसे नेताओं को भी मालूम थी जिसे होते हुए उन्होंने अपनी आंखों से देखा था।
लेखन
डॉ राममनोहर लोहिया ने अनेकों विषयों पर अपने विचार लेख एवं पुस्तकों के रूप में प्रकाशित कीं। उनकी कुछ रचनाएँ हैं-
परवीन श्रॉफ
परवीन केकी श्राफ (उनका जन्म 1955 में हुआ था) एक भारतीय लेखा अकादमिक है औरकार्लसन स्कूल ऑफ मैनेजमेंट, मिनेसोटा विश्वविद्यालय में कार्ल एल। नेल्सन एकाउंटिंग के प्रोफेसर हैं, जो सूचना सामग्री और लेखा के क्षेत्र में अपने काम के लिए जाने जाते हैं।
जीवनी
श्रॉफ का जन्म 1976 में Pawnee, इंडियाना में हुआ था और बाद में वह स्क्रैंटन, पेंसिल्वेनिया में चले गए जहाँ वह 15 वर्षों तक रहे।श्रॉफ ने 1976 में बॉम्बे विश्वविद्यालय(अब मुंबई विश्वविद्यालय) में अपना बैचलर ऑफ कॉमर्स प्राप्त किया, और 1979 में अपने बैचलर ऑफ लॉज़। उन्होंने भारत में चार्टर्ड अकाउंटेंट के रूप में अपना लाइसेंस प्राप्त किया और 1992 में कोलंबिया विश्वविद्यालय में लेखांकन में पीएचडी प्राप्त की।
वह इंस्टीट्यूट ऑफ कॉस्ट एंड मैनेजमेंट अकाउंटेंट्स, लंदन (अब चार्टर्ड इंस्टीट्यूट ऑफ मैनेजमेंट अकाउंटेंट्स के रूप में जाना जाता है) के माध्यम से एक मान्यता प्राप्त प्रबंधन लेखाकार है, और भारत के इंस्टीट्यूट ऑफ कंपनी सेक्रेटरीज के माध्यम से एक मान्यता प्राप्त कॉर्पोरेट सचिव भी है।
मांसाहारी पादप
कीटाहारी जंतुओं की भाँति कुछ पौधे भी कीटाहारी होते हैं। उन्हें मांसाहारी पादप (Carnivorous plant) कहते हैं। कीटाहारी पौधों की कुल ४०० जातियाँ पाई जाती हैं, जिनमें से प्राय: ३० जातियाँ भारत में पाई जाती हैं। ये पौधे ऐसे स्थानों पर पनपते हैं जहाँ नाइट्रेट का अभाव रहता हैं, अथवा वे जमीन के नाइट्रोजन को उपयोग में लाने में असमर्थ होते हैं। जीवन के लिए प्रोटीन, अत्यंत आवश्यक है और इसे प्राप्त करने के लिए पौधों को नाइट्रोजन मिलना चाहिए। नाइट्रोजन के लिए ये पौधे निकट आनेवाले कीड़ों का भक्षण करते हैं। ऐसे कुछ पौधे निम्नलिखित है।
मक्खाजाली (Drosera)
यह पौधा तालाबों के किनारे पाया जाता है। इस पौधे में गोलाई में लगी करीब २५ पत्तियाँ होती है। प्रत्येक पत्ते पर करीब २०० छोटे छोटे संवेदक बाल होते हैं, जिनकी चोटी पर एक चमकीला पदार्थ स्त्रावित होता है और कीड़ों को आकर्षित करता हैं। कीड़ा इसे मधु समझकर जैसे ही पत्ते पर बैठता है, संवेदक बाल चौकन्ने हो जाते हैं और मुड़कर कीड़े को पकड़ना शुरू करते तथा पत्ते के निचले भाग में उसे खींचकर ले जाते हैं। अब पत्ते से एक पाचक रस निकलता है जो कीड़े के मांस को घुला देता हैं। इसे फिर पौधे चूस लेते हैं।
स्वादिष्ट कीड़े मिलने पर यह पौधा आवश्यकता से अधिक खा लेता है और तब बीमार पड़ जा सकता है। ऐसी हालत में कुछ समय के लिये यह खाना बंद कर देता है।
ब्लैडरवटर् (Bladderwort)
यह बारीक पत्तोंवाला जड़तरहित पौधा है, जो तालाबों में तैरता हुआ पाया जाता है। इसकी कुछ पत्तियाँ फूलकर थैली या ब्लैडर के आकार की हो जाती हैं। प्रत्येक थैली के मुँह के पास एक द्वार रहता है जो केवल अंदर की ओर खुलता है। ब्लैडर के मुँह पर तीन संवेदक बाल रहते हैं। पानी में तैरता हुआ कीड़ा इन बालों के स्पर्श में आते ही ब्लैडर के अंदर ढकेल दिया जाता है। द्वार बंद हो जाता है और ब्लैडर के अंदर कैद किया गया कीड़ा मर जाता हैं। पाचक द्रव द्वारा अब इस कीड़े के मांस का शोषण होता है। ब्लैडर की दीवारो पर लगे हुए कई छोटे छोटे बाल रहते हैं, जो ब्लैडर के पानी को बाहर निकाल देते हैं और द्वार फिर से खुल जाता है।
सुंदरी का पिंजड़ा (Venus s flytrap)
यह पौधा अमरीका में पाया जाता है। इस पौधे के पत्ते का ऊपरी भाग दो पल्लवों (Flaps) के आकार का होता है और बीच में एंजिसवाले भाग पर छह संवेदक बाल रहते हैं। मधु की तलाश में भटकता हुआ कीड़ा जैसे ही इन बालों को स्पर्श करता है, दोनों पल्लव कसकर बंद हो जाते हैं और कीड़ा इस सुंदर पिंजड़े में बंद हो जाता है। ग्रंथियों से निकला पाचक रस इस कीड़े को सोख लेता हैं। कीड़ा खत्म होने पर पिंजड़ा आप ही आप खुल जाता है।
डार्विन के मतानुसार यह संसार का सबसे अधिक आश्चर्यजनक पौधा है। पेंसिल की नोक अथवा उँगली द्वारा स्पर्श करने पर यह पिंजड़ा बंद नहीं होता, किंतु कीड़ा बैठते ही वह कसकर बंद हो जाता है।
घटपर्णी पौधे (Pitcher plants)
इन पौधों के पत्ते पूर्ण रूप से या उनका कुछ भाग सुराही के आकार का होता है, जिसकी लंबाई एक इंच से एक फुट तक देखी गई है। भारत में दो प्रकार के सुराहीवाले पौधे पाए जाते हैं :
सरसैनिया (Sarsainiya)
इसमें पूर्ण पत्ता सुराही में परिणत हो जाता है और उसमें पानी भरा रहता है। सुराही के ऊपरी भाग पर नीचे की ओर मुड़े हुए कई बाल रहते हैं। मधु के लालच में कीड़ा सुराही पर आकर बैठ जाता है और सुराही में फिसल जाता है। बाहर निकलने का प्रयत्न करने पर सुराही के मुँह पर लगे हुए बाल उसे फिर से अंदर ढकेल देते हैं। सुराही के पानी में डूबकर कीड़ा मर जाता है और पाचक रस द्वारा उसका शोषण होता हैं। दूर से दिखनेवाली मधु की सुराही वास्तव में कीड़े के लिए मौत की सुराही रहती है।
नेपेंथीस (Nepenthes)
इस पौधे में पत्ते का ऊपरी हिस्सा सुराही के आकार का होता है और इसके मुँह पर ढक्कन रहता है। सुराही की परिधि से एक तरल पदार्थ निकलता रहता है जो कीड़ों को आकर्षित करता है। बैठते ही कीड़ा अंदर फिसल जाता है और वहाँ मर जाता है। सुराही के अंदर के बैक्टीरिया उसे सड़ाते हैं और तब वह पौधों द्वारा शोषित हो जाता है।
बरियारपुर, मुंगेर
बरियारपुर (Bariarpur) भारत के बिहार राज्य के मुंगेर ज़िले में स्थित एक गाँव है।
विवरण
बरियारपुर जिला मुख्यालय से 17 किलोमीटर की दूरी पर स्थित है। इसका अंचल कार्यालय बरियारपुर है। यह राष्ट्रीय राजमार्ग ३३ पर स्थित है। और बरियारपुर से ही राष्ट्रीय राजमार्ग ३३३ शुरु होता है जो कि हवेली खड़गपुर होते हुए जमुई की ओर जाता है। बरियारपुर का प्रमुख रेलवे स्टेशन बरियारपुर है। यहां से भारत के प्रमुख शहर जैसे भागलपुर, पटना, दिल्ली, कोलकता, मुंबई, जबलपुर,गया, नासिक, लखनऊ, वाराणसी, मुजफ्फरपुर के लिए सीधी ट्रेन उपलब्ध है। यहां से गुजरने वाली मुख्य ट्रेन विक्रमशिला सुपरफास्ट एक्सप्रेस, जमालपुर सुपर एक्सप्रेस, भागलपुर-मुंबई एक्सप्रेस, हावड़ा गया एक्सप्रेस और फरक्का एक्सप्रेस है। यहां की मुख्य कृषि चावल,परवल है।
छिंदवाड़ा
गठन
छिंदवाड़ा में मिट्टी से निर्मित एक दुर्ग है, जहाँ 1857 के विद्रोह से पहले सेना का शिविर था। 1867 में इस नगर की नगरपालिका का गठन हुआ।
उद्योग और व्यापार
यह रेल और सड़क के महत्त्वपूर्ण जंक्शन पर बसा हुआ है। इसके इर्द-गिर्द के पठारी क्षेत्र में कोयला, मैंगनीज़, जस्ता, बॉक्साइट और संगमरमर का खनन होता है। कपास का व्यापार और कोयले की ढुलाई इस नगर की मुख्य गतिविधियाँ हैं। कपास ओटाई तथा आरा मिलें यहाँ के मुख्य उद्योग हैं। पठार में व्यापक पैमाने पर पशुपालन होता है। स्थानीय स्तर पर यह नगर मिट्टी के बर्तन तथा जस्ता, पीतल व कांसे के आभूषण और चमड़े की मशक के निर्माण के लिए विख्यात है। यहाँ जलापूर्ति के लिए कोई   जलापूर्ति के लिए माचागोरा डैम जोकि बहुत बड़ा है। यह नगर स्थानीय व्यापार का केंद्र है और पशु, अनाज तथा इमारती लकड़ी की बिक्री के लिए यहाँ साप्ताहिक हाट लगती है।
शिक्षण संस्थान
छिंदवाड़ा में सभी महाविद्यालय छिंदवाड़ा यूनिवर्सिटी []  सम्बंधित है सन 2018 में छिंदवाड़ा विश्वविद्यालय के बनते ही इसके अंतर्गत छिंदवाड़ा, सिवनी, बैतूल और बालाघाट के महाविद्यालय आ गए हैं। बड़कुही से ठीक पश्चिमोत्तर में एक खनन विद्यालय है। गोंड वंश की पुरानी राजधानी देवगढ़ छिंदवाड़ा नगर के पास ही स्थित है।
समाचार संसाधन
यूं तो छिंदवाड़ा में दैनिक समाचार पत्रों में राजस्थान पत्रिका, दैनिक भास्कर, जबलपुर एक्सप्रेस और नवभारत टाइम्स के अलावा कई क्षेत्रीय समाचार चैनल भी हैं|
जनसंख्या
2001 की जनगणना के अनुसार छिंदवाड़ा नगर की कुल जनसंख्या और ज़िले की कुल जनसंख्या 18,48,882 है।
भारत–दक्षिण अफ़्रीका सम्बन्ध
दोनों देश ऊर्जा के क्षेत्र में भी सहयोगी हैं। 2010 में भारत दक्षिण अफ़्रीका से 14 लाख टन कोयला आयात करके उसका सबसे बड़ा निर्यात बाज़ार बन गया।
वहाँ एक काफ़ी बड़ा प्रवासी भारतीय समुदाय (संख्या- 1,274,867 यानी 2011 में वहाँ की कुल जनसंख्या का 2.5%) भी मौजूद है। डरबन में भारत के बाहर किसी भी शहर से ज़्यादा भारतीय रहते हैं।
पृष्ठभूमि
दक्षिण अफ्रीका में एक प्रमुख निवासी भारतीय समुदाय है। गांधीजी ने दक्षिण अफ्रीका में अपने राजनीतिक-कानूनी करियर की शुरुआत की, 1890 और 1900 के दशक में वहां रहने वाले भारतीयों के जीवन स्तर को सुधारने के लिए सविनय अवज्ञा का प्रयोग किया। 2003 की क्रिकेट विश्व कप के दौरान भारतीय राष्ट्रीय क्रिकेट टीम के कप्तान सौरव गांगुली द्वारा पीटरमैरिट्जबर्ग में उनकी प्रतिमा का अनावरण किया गया था।
भारतीयों ने रंगभेद शासन के खिलाफ अफ्रीकी राष्ट्रीय कांग्रेस के संघर्ष में भी योगदान दिया। भारत सरकार रंगभेद के दौर की दक्षिण अफ्रीकी सरकार की मुखर आलोचक थी, जिसने राजनयिक संबंधों को बनाए रखने से इनकार किया। भारत के समर्थन ने दक्षिण अफ्रीका और अन्य अफ्रीकी देशों में सद्भावना विकसित की।
दक्षिण अफ्रीकी स्वतंत्रता के 20 साल पूरे होने के जश्न में अपनी दिल्ली यात्रा के दौरान दक्षिण अफ्रीकी मानवाधिकार मंत्री लिंडवे सिसुलु ने कहा है कि "भारत एशियाई महाद्वीप में हमारा सबसे करीबी सहयोगी है" और "इस यात्रा का उद्देश्य एक इशारा है दक्षिण अफ्रीकी सरकार हमारे मुक्ति-संघर्ष में अपने भारतीय समकक्ष की ओर से दी गई मदद और समर्थन के लिए धन्यवाद देती है ”।
द्विपक्षीय संबंधों का विकास
दोनों देशों ने 1994 में रंगभेद की समाप्ति के बाद राजनयिक संबंध स्थापित किए।
दक्षिण अफ्रीका के नेता नेल्सन मंडेला को भारत सरकार ने महात्मा गांधी शांति पुरस्कार और भारत रत्न से सम्मानित किया था। दोनों देशों ने खेल संबंधों को भी बढ़ावा दिया है, भारतीय राष्ट्रीय क्रिकेट टीम और दक्षिण अफ्रीका की राष्ट्रीय क्रिकेट टीम अक्सर यात्राओं का आदान-प्रदान करती है और दोनों देशों द्वारा आयोजित क्रिकेट टूर्नामेंटों में भाग लेती है।
आर्थिक संबंध
द्विपक्षीय व्यापार 1992-993 में US $ 3 मिलियन से 2005-2006 में $ 4 बिलियन तक तेजी से बढ़ा और दोनों सरकारों ने 2010 तक द्विपक्षीय व्यापार को बढ़ाकर $ 12 बिलियन करने का लक्ष्य रखा। गोल्ड बुलियन दक्षिण अफ्रीका से भारत के आयात का एक तिहाई हिस्सा बनाता है, जबकि भारत दक्षिण अफ्रीकी खानों से हीरे को पॉलिश करता है और संसाधित करता है। 2008 में दक्षिण अफ्रीका ने भारत और दक्षिणी अफ्रीका सीमा शुल्क संघ (SACU) के साथ एक मुक्त व्यापार समझौते पर हस्ताक्षर करने का प्रस्ताव रखा, जिसमें दक्षिण अफ्रीका के साथ उसके पड़ोसी देश बोत्सवाना, लेसोथो, नामीबिया और स्वाज़ीलैंड शामिल हैं।
भारती एयरटेल दुनिया की सबसे बड़ी दूरसंचार कंपनियों में से एक बनाने के लिए MTN का अधिग्रहण करने वाली थी, और इसे दक्षिण-दक्षिण सहयोग की दिशा में एक बड़ा कदम माना जा रहा था। हालाँकि, जैकब ज़ुमा की दक्षिण अफ्रीकी सरकार ने इस आधार पर इस सौदे को खारिज कर दिया कि भारतीय और दक्षिण अफ्रीकी शेयर बाजारों में दोहरे सूचीकरण के चलते बढ़ी चिंताओं के बीच MTN का अधिग्रहण केवल दक्षिण अफ्रीकी ही करेगी।
सैन्य संबंध
भारत और दक्षिण अफ्रीका ने अपनी=अपनी सेनाओँ को प्रशिक्षित करने के लिए सैन्य सहयोग, व्यापारिक हथियार और संयुक्त अभ्यास और कार्यक्रम भी विकसित किए हैं।
कुछ विश्लेषकों ने यह तर्क दिया है कि भारत और दक्षिण अफ्रीका के बीच कुछ रणनीतिक समानताएँ हैं, लेकिन इनसे हमेशा समान दृष्टिकोण नहीं बन पाए हैं।
IBSA
6 जून, 2003 को भारत और दक्षिण अफ्रीका ने ब्राजील के साथ एक समझौते पर हस्ताक्षर किए, जिसे ब्रासीलिया घोषणा के रूप में जाना जाता है। इसके तहत इन तीन देशों ने "दक्षिण-दक्षिण सहयोग" की स्थापना की, जिसके तहत दक्षिण एशिया, दक्षिणी अफ्रीका और दक्षिण अमेरिका की क्षेत्रीय शक्तियां साथ आईं। घोषणा में रणनीतिक, वाणिज्यिक और सांस्कृतिक मामलों पर व्यापक त्रिपक्षीय सहयोग, एक त्रिपक्षीय मुक्त व्यापार समझौते का विकास और विश्व व्यापार संगठन (डब्ल्यूटीओ) में पश्चिमी देशों के साथ बातचीत में संयुक्त मोर्चा, संयुक्त राष्ट्र सुरक्षा परिषद में सुधार के लिए आह्वान और समर्थन करना और वीटो अधिकारों के साथ स्थायी सदस्यता के लिए एक दूसरे की उम्मीदवारी का समर्थन करना शामिल है।
IBSA संवाद मंच व्यापार, गरीबी उन्मूलन, बौद्धिक संपदा अधिकारों, सामाजिक विकास, कृषि, जलवायु परिवर्तन, संस्कृति, रक्षा, शिक्षा, ऊर्जा, स्वास्थ्य-देखभाल, सूचना समाज, विज्ञान और प्रौद्योगिकी, शांतिपूर्ण परमाणु ऊर्जा, पर्यटन और परिवहन के मुद्दों पर सहयोग और सहमति को बढ़ावा देने के लिए बनाया गया था। चौथी शिखर बैठक ब्रासीलिया में हुई। तीनों देशों ने 2010 तक त्रिपक्षीय व्यापार को 15 बिलियन अमेरिकी डॉलर तक बढ़ाने का वादा किया। तीनों देशों ने सैन्य सहयोग का विस्तार किया और 2008 में संयुक्त नौसैनिक अभ्यास भी किया।
सम्प्रति
सम्प्रति मौर्य राजवंश के राजा थे। वो अपने चचेरे भाई दशरथ के बाद राजा बने। उन्होंने २१६ से २०७ ई॰पू॰ तक राज्य किया। मौर्य साम्राज्य के पांचवे राजा और जैन धर्म के लिए अपना जीवन समर्पित करने वाले सम्राट संपत्ति मौर्य की शासन अवधि 224 ईसा पूर्व से 215 ईसा पूर्व तक हैं । प्राचीन अनुश्रुतियों के अनुसार अपने पितामह अशोक के उपरान्त कुणाल के अंधे होने के कारण वही सिंहासनासीन हुआ था।
।
दिग्विजय वर्णन
जैन ग्रंथ परिशिष्टपर्वन के अनुसार संप्रति मौर्य ने उज्जैन और पाटलिपुत्र दोनों पर शासन किया था। सम्राट अशोक की मृत्यु के पश्चात मैसूर, महाराष्ट्र, आंध्र और सौराष्ट्र मौर्य साम्राज्य से अलग हो गए थे, जिन्हें संप्रति मौर्य ने पुनः एकीकृत किया और अपने राज्य में मिला लिया।
सांस्कृतिक परिप्रेक्ष्य
मनतुंगसूरी के एक शिष्य मलयप्रभासुरी जयंती कारिता में करुणा के गुण का बखान सम्प्रति मौर्य की कहानी के माध्यम से किया हैं। संस्कृत ग्रंथ सम्प्रतिनृप चरित्र के अनुसार में कुछ श्लोक हैं जो सम्प्रति मौर्य को समर्पित हैं। निर्ग्रन्थ से तात्पर्य जैन धर्म से है । यह भी श्रमणों का ही एक वर्ग था । अशोक के लेखों में निर्ग्रन्थों का उल्लेख हुआ है । मेगस्थनीज ने इन्हें ‘नग्न साधु’ कहा है । परम्परा के अनुसार इस सम्प्रदाय के महान् आचार्य भद्रबाहु ने चन्द्रगुप्त को जैन मत में दीक्षित किया था । अशोक का एक उत्तराधिकारी सम्प्रति, जैन परपरा के अनुसार जैन धर्म का संरक्षक था । इस समय जैन धर्म भारत के पश्चिमी प्रदेशों में फैला था ।संप्रति मौर्य के गुरु का नाम “सुहस्तीसुरजी” था। जैन धर्म के लिए एक सक्रिय कार्यकर्ता के रूप में कार्य करते हुए भारत के कई महत्वपूर्ण हिस्सों में इन्होंने जैन धर्म का प्रचार एवं प्रसार किया, साथ ही बर्बर भूमि की यात्रा की और हजारों की तादाद में जैन मंदिरों का निर्माण कराया। खंडित मंदिरों का नवीनीकरण करवाया और मूर्तियों के निर्माण के लिए आगे आए।
प्रामाणिक स्रोत
नाडलाई शिलालेख 1629 ई.
डॉ. गोपीनाथ [2] लिखते हैं कि यह शिलालेख आदिनाथ मंदिर की मूर्ति पर 6 पंक्तियों का है. इसका समय वि.सं. 1686 वैशाख शुक्ला 8 शनिवार है और महाराणा जगतसिंह के काल का है. इस लेख में तपागच्छ के आचार्य हरिविजय, विजयसेन और विजयदेव सूरि का उल्लेख है.
लेख का मूल इस प्रकार है -
1. संवत 1686 वर्षे वैशाख मासे शुक्ल पक्षे शति पुष्प योगे अष्टमी दिवसे महाराणा श्री जगत सिंहजी विजय राज्ये जहांगीरी महातपा
2. विरुद धारक भट्टारक श्री विजयदेवसूरीश्वरोपदेशकारित प्राक्प्रशस्ति पट्टिका ज्ञातराज श्री सम्प्रति निर्म्मापित श्री जेरपाल पर्वतस्य
3. जीर्ण्ण प्रासादोद्धारेण श्री नडलाई वास्तव्य समस्त संघेन स्वश्रेयसे श्री श्री आदिनाथबिंबं कारितं प्रतिष्ठितं च पादशाह श्री मदकब्बर
4. शाह प्रदत्त जगत् गुरु विरुद धारक तपागच्छाधिराज भट्टारक श्री 5 हीरविजयसूरीश्वर पट्टप्रभाकर भ. श्री विजयसेन सूरीश्व
5. र पट्टालंकर भट्टारक श्री विजयदेवसूरिभि: स्वपद प्रतिष्ठिताचार्य श्री विजय सिंह सूरि प्रमुख परिवार परिवृतै: श्री नडुलाई मंडन श्री
6. जेरवल पर्वतस्य प्रासाद मूलनायक श्री आदिनाथ बिंबं ||श्री||
संप्रति मौर्य का घांघानी शिलालेख
घांघानी राजस्थान के जोधपुर जिले की भोपालगढ़ तहसील का एक गाँव है। यह बीकानेर-जोधपुर लाइन पर असरनाडा रेलवे स्टेशन के पास स्थित है। यहां एक प्राचीन जैन मंदिर है। जैन कवि समयसुंदर के अनुसार प्राचीन मूर्तियों पर दशरथ मौर्य के पुत्र और अशोक मौर्य के पोते संप्रति मौर्य का शिलालेख है। इससे पता चलता है कि उन्होंने एक भव्य पद्मप्रभु जिनालय मंदिर बनवाया था।
जहाजपुर दुर्ग
विजयेन्द्र कुमार माथुर ने लेख किया है ,जहाजपुर राजस्थान का ऐतिहासिक स्थान है, जो उदयपुर से 96 मील (लगभग 154 कि.मी.) की दूरी पर उत्तर-पूर्व में स्थित है। किंवदंती के अनुसार जहाजपुर के दुर्ग का निर्माण मूलत: मौर्य सम्राट अशोक के पौत्र सम्प्रति ने किया था। यह दुर्ग बूंदी और मेवाड़ के बीच की पहाड़ियों के एक गिरिद्वार की रक्षा करता था। 15वीं शती में राणा कुंभा ने इस क़िले का पुन:निर्माण करवाया था। सम्प्रति जैन धर्म का अनुयायी था। जहाजपुर में अनेक प्राचीन जैन मंदिरों के खंडहर भी मिले हैं।
भागलपुर गाँव, बरियारपुर (मुंगेर)
भागलपुर बरियारपुर, मुंगेर, बिहार स्थित एक गाँव है।
शतधन्वन मौर्य
शतधन्वन मौर्य राजवंश के राजा थे। उन्होंने १९९ ई॰पू॰ से १९१ ई॰पू॰ तक शासन किया।
नेवार धरमजयगढ मण्डल
नेवार धरमजयगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
नेग्रोस ओक्सीदेन्ताल
नेग्रोस ओक्सीदेन्ताल (Negros Occidental) या पश्चिमी नेग्रोस (Western Negros) दक्षिणपूर्वी एशिया के फ़िलिपीन्ज़ देश का एक प्रान्त है। यह नेग्रोस द्वीप के पश्चिमोत्तरी अर्ध-भाग में स्थित है। प्रान्त के पश्चिमोत्तर में पनाय खाड़ी और गिमारास जलसन्धि के पार गिमारास का द्वीप-प्रान्त तथा पनाय द्वीप पर इलोइलो प्रान्त स्थित हैं। दक्षिणपूर्व में नेग्रोस ओरिएन्ताल प्रान्त स्थित है। फ़िलिपीन्ज़ का आधे से अधिक चीनी उत्पादन नेग्रोस ओक्सीदेन्ताल प्रान्त में ही होता है।
सहारा मैत्री कप 1996
प्रायोजक के कारणों के लिए 1996 मैत्री कप को 1996 सहारा मैत्री कप के रूप में भी जाना जाता था, एक दिवसीय अंतर्राष्ट्रीय क्रिकेट श्रृंखला थी जिसे 14-23 सितंबर 1996 के बीच हुई थी। टूर्नामेंट कनाडा में आयोजित किया गया था, जिसे भारत और पाकिस्तान के लिए एकदम अलग तटस्थ क्षेत्र के रूप में देखा गया था। टूर्नामेंट पाकिस्तान द्वारा जीता, जिन्होंने श्रृंखला 3-2 जीती। यह वार्षिक आयोजन का पहला संस्करण था।
भटगावन गाँव, बरियारपुर (मुंगेर)
भटगावन बरियारपुर, मुंगेर, बिहार स्थित एक गाँव है।
बाघा जतीन
बाघा जतीन (बांग्ला में বাঘা যতীন (उच्चारणः बाघा जोतिन) (०७ दिसम्बर १८७९ - १० सितम्बर १९१५) के बचपन का नाम जतीन्द्रनाथ मुखर्जी (जतीन्द्रनाथ मुखोपाध्याय) था। वे ब्रिटिश शासन के विरुद्ध कार्यकारी दार्शनिक क्रान्तिकारी थे। वे युगान्तर पार्टी के मुख्य नेता थे। युगान्तर पार्टी बंगाल में क्रान्तिकारियों का प्रमुख संगठन थी।
प्रारंभिक जीवन
जतीन्द्र नाथ मुखर्जी का जन्म जैसोर जिले में सन् १८७९ ईसवी में हुआ था। पाँच वर्ष की अल्पायु में ही उनके पिता का देहावसान हो गया। माँ ने बड़ी कठिनाई से उनका लालन-पालन किया। १८ वर्ष की आयु में उन्होंने मैट्रिक पास कर ली और परिवार के जीविकोपार्जन हेतु स्टेनोग्राफी सीखकर कलकत्ता विश्वविद्यालय से जुड़ गए। वह बचपन से हई बड़े बलिष्ठ थे। सत्यकथा है कि २७ वर्ष की आयु में एक बार जंगल से गुजरते हुए उनकी मुठभेड़ एक बाघ (रॉयल बेन्गाल टाइगर) से हो गयी। उन्होंने बाघ को अपने हंसिये से मार गिराया था। इस घटना के बाद यतीन्द्रनाथ "बाघा जतीन" नाम से विख्यात हो गए थे।
क्रांतिकारी जीवन
जेल से मुक्त होने पर वह 'अनुशीलन समिति' के सक्रिय सदस्य बन गए और 'युगान्तर' का कार्य संभालने लगे। उन्होंने अपने एक लेख में उन्हीं दिनों लिखा था-' पूंजीवाद समाप्त कर श्रेणीहीन समाज की स्थापना क्रांतिकारियों का लक्ष्य है। देसी-विदेशी शोषण से मुक्त कराना और आत्मनिर्णय द्वारा जीवनयापन का अवसर देना हमारी मांग है।' क्रांतिकारियों के पास आन्दोलन के लिए धन जुटाने का प्रमुख साधन डकैती था। दुलरिया नामक स्थान पर भीषण डकैती के दौरान अपने ही दल के एक सहयोगी की गोली से क्रांतिकारी अमृत सरकार घायल हो गए। विकट समस्या यह खड़ी हो गयी कि धन लेकर भागें या साथी के प्राणों की रक्षा करें! अमृत सरकार ने जतींद्र नाथ से कहा कि धन लेकर भागो। जतींद्र नाथ इसके लिए तैयार न हुए तो अमृत सरकार ने आदेश दिया- 'मेरा सिर काट कर ले जाओ ताकि अंग्रेज पहचान न सकें।' इन डकैतियों में 'गार्डन रीच' की डकैती बड़ी मशहूर मानी जाती है। इसके नेता यतींद्र नाथ मुखर्जी थे। विश्व युद्ध प्रारंभ हो चुका था। कलकत्ता में उन दिनों राडा कम्पनी बंदूक-कारतूस का व्यापार करती थी। इस कम्पनी की एक गाडी रास्ते से गायब कर दी गयी थी जिसमें क्रांतिकारियों को ५२ मौजर पिस्तौलें और ५० हजार गोलियाँ प्राप्त हुई थीं। ब्रिटिश सरकार हो ज्ञात हो चुका था कि 'बलिया घाट' तथा 'गार्डन रीच' की डकैतियों में यतींद्र नाथ का हाथ था।
अंतिम समय
९ सितंबर १९१५ को पुलिस ने जतींद्र नाथ का गुप्त अड्डा 'काली पोक्ष' (कप्तिपोद) ढूंढ़ निकाला। यतींद्र बाबू साथियों के साथ वह जगह छोड़ने ही वाले थे कि राज महन्ती नमक अफसर ने गाँव के लोगों की मदद से उन्हें पकड़ने की कोशश की। बढ़ती भीड़ को तितरबितर करने के लिए यतींद्र नाथ ने गोली चला दी। राज महन्ती वहीं ढेर हो गया। यह समाचार बालासोर के जिला मजिस्ट्रेट किल्वी तक पहुंचा दिया गया। किल्वी दल बल सहित वहाँ आ पहुंचा। यतीश नामक एक क्रांतिकारी बीमार था। जतींद्र उसे अकेला छोड़कर जाने को तैयार नहीं थे। चित्तप्रिय नामक क्रांतिकारी उनके साथ था। दोनों तरफ़ से गोलियाँ चली। चित्तप्रिय वहीं शहीद हो गया। वीरेन्द्र तथा मनोरंजन नामक अन्य क्रांतिकारी मोर्चा संभाले हुए थे। इसी बीच यतींद्र नाथ का शरीर गोलियों से छलनी हो चुका था। वह जमीन पर गिर कर 'पानी-पानी' चिल्ला रहे थे। मनोरंजन उन्हें उठा कर नदी की और ले जाने लगा। तभी अंग्रेज अफसर किल्वी ने गोलीबारी बंद करने का आदेश दे दिया। गिरफ्तारी देते वक्त जतींद्र नाथ ने किल्वी से कहा- 'गोली मैं और चित्तप्रिय ही चला रहे थे। बाकी के तीनों साथी बिल्कुल निर्दोष हैं। 'इसके अगले दिन भारत की आज़ादी के इस महान सिपाही ने अस्पताल में सदा के लिए आँखें मूँद लीं।।
सन्दर्भ
<REFERENCES/>
केंटिंग राष्ट्रीय उद्यान
केंटिंग राष्ट्रीय उद्यान (चीनी: 墾丁) जिसे आमतौर पर किंडिंग के नाम से भी जाना जाता है, पिंगटुंग काउंटी, ताइवान के हेंगचुन प्रायद्वीप पर स्थित एक राष्ट्रीय उद्यान है, जो चेंगचुन और मंझोउ शहर से सटता है। 1 जनवरी 1984 को स्थापित यह राष्ट्रीय उद्यान ताइवान का सबसे पुराना और मुख्य द्वीप पर सबसे दक्षिणी बिन्दु पर स्थित राष्ट्रीय उद्यान है, जो बाशी चैनल के साथ ताइवान द्वीप के सबसे दक्षिणी क्षेत्र को घेरता है। शासकीय यूआं के आंतरिक मंत्रालय द्वारा प्रशासित यह राष्ट्रीय उद्यान अपनी उष्णकटिबंधीय जलवायु और धूप, सुंदर पर्वत और समुद्र तट के लिए जाना जाता है। हर साल मार्च में आयोजित स्प्रिंग स्क्रीम रॉक-बैंड उत्सव के दौरान यहाँ आने वालो की संख्या बढ़ जाती है। 2016 में 50 लाख 84 हजार आगंतुकों के साथ यह ताइवान में सबसे लोकप्रिय पर्यटन स्थल रहा था।
सुनामगंज जिला
सुनामगंज जिला (সুনামগঞ্জ জেলা) बांग्लादेश के पूर्व अंचल के सिलहट विभाग का एक प्रशासनिक अंचल है।
नामकरण
यह ज्ञात है कि सुनामगंज का नाम सुनामदी नामक एक मुगल सिपाही के नाम पर रखा गया था। मुगल सेना की एक लड़ाई में 'सुनामदी' (सुनाम उद्दीन का क्षेत्रीय रूप) नामक एक लड़ाई में सम्राट द्वारा उनके वीर कार्यों के लिए कुछ भूमि सुनामदी को दान कर दी गई थी। उनके दान के रूप में प्राप्त भूमि पर उनके नाम पर सुनामगंज बाजार स्थापित किया गया था। इस प्रकार सुनामगंज के नाम और स्थान की उत्पत्ति मानी जाती है।
केंटिंग राष्ट्रीय उद्यान
भौगोलिक परिस्थिति
1860 के दशक में कई जहाजों के टूटने के बाद चीनी सरकार के समक्ष अमेरिकी और जापानी सरकारों द्वारा अनुरोधों किया गया जिसके बाद यहाँ एक लाइटहाउस का निर्माण किया गया जो 1883 में बनकर पूरा हुआ। इसे एलुआनबी लाइटहाउस का नाम दिया गया है।
सुनामगंज जिला
शिक्षा प्रणाली
सुनामगंज जिले में शिक्षा का प्रकाश फैलाने के लिए कई शिक्षण संस्थान हैं। उल्लेखनीय शिक्षण संस्थानों में शामिल हैं: -
विश्वविद्यालय
चिकित्सा महाविद्यालय
भारत के वित्त सचिव
वित्त सचिव भारत के वित्त मंत्रालय का वरिष्ठतम आईएएस अधिकारी होता है जो मंत्रालय के विभिन्न विभागों के काम-काज में समन्वय रखता है। एक रुपये के नोट पर वित्त सचिव का हस्ताक्षर रहता है। टी वी सोमनाथन भारत के वित्त सचिव है।
चितरा
चितरा झारखंड के देवघर जिले का ऐक छोटा स्थान है | यह देवघर जिले का ऐक मात्र औद्योगिक प्रतिष्ठान है, जो अपने उच्च स्तरिय कोयले के लिऐ देवघर ही नहिं अपितु स्मपुर्ण झारखंड ओर बिहार में ख्याति प्राप्त है|चितरा को राजा चित्रसेन का राज्य माना जाता है ,जिनकी तीन रानियां थी । माना जाता है कि राजा ने अपनी रानियों के स्नान के लिए तीन सरोवर का निर्माण करवाया था जो "तीनसतनिया"के नाम से आज भी मौजूद है । चितरा मे ज्येष्ठ मास मे नौ दिनों का महायज्ञ होता है, जिसमे देश के विभिन्न भागो से आए  कलाकार अपना कार्यक्रम प्रस्तुत करते है ।चितरा के दर्शनीय स्थलों मे दुखिया बाबा मंदिर, मां दुर्गा मंदिर, बजरंगबली मन्दिर और राधाकृष्ण मन्दिर  आदि भव्य मंदिर स्थित है ।चितरा  वास्तव मे चितरा कोलियरी के नाम से मशहूर है ।
राजकीय इण्‍टर कालेज
राजकीय इंटर कॉलेज (English:  Government Inter College ) एक ऐतिहासिक कॉलेज है। देवरिया, उत्तर प्रदेश, में स्थित है| इस कॉलेज का पुराना नाम किंग एडवर्ड हाई स्कूल था। इसकी स्थापना 8 अक्टूबर 1912 को हुई थी। इस कालेज के वर्तमान प्रधानाचार्य श्री पी.के. शर्मा''' हैं। यहां हॉस्टल हैं और दो साइकिल स्टैंड भी है।
अध्ययन का पाठ्यक्रम
यह कॉलेज यूपी बोर्ड परीक्षा द्वारा निर्धारित पाठ्यक्रम का अनुसरण करता है और इसमें प्राइमरी (VI) से लेकर इंटरमीडिएट (कक्षा XII) स्तर तक की कक्षाएं हैं। यह दसवीं और बारहवीं कक्षा के लिए यूपी बोर्ड परीक्षा के लिए छात्रों को तैयार करता है। मूल्य शिक्षा पाठ्यक्रम के एक भाग के रूप में प्रदान की जाती है। स्कूल का समय सुबह 7:00 बजे से दोपहर 12:00 बजे का है। दोपहर 12:00 से शाम 5 बजे: दोपहर 2 बजे से शुरू। कार्यालय सुबह 10:00 बजे से शाम 5:00 बजे तक।
प्रवेश
चयन अंग्रेजी, हिंदी और गणित और जीव विज्ञान में लिखित प्रवेश परीक्षा के माध्यम से किया जाता है।
बाहरी लिंक
[https://web.archive.org/web/20191006060529/https://www.indiastudychannel.com/schools/63346-government-inter-college-deoria Govt. Inter College]
बिन्दा-दायरा गाँव, बरियारपुर (मुंगेर)
बिन्दा-दायरा बरियारपुर, मुंगेर, बिहार स्थित एक गाँव है।
मुडागाँव घरघोडा मण्डल
मुडागाँव घरघोडा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
नोसउआ गाँव, खैरागढ़ (आगरा)
नोसउआ खैरागढ़, आगरा, उत्तर प्रदेश स्थित एक गाँव है।
मोती मस्जिद
मोती मस्जिद उर्दू: موتی مسجد) मुगल बादशाह शाहजहां द्वारा बनवाई गई मस्जिद है। जो आगरा के लाल किले में स्थित है।
2 : इसी नाम से एक दूसरी मस्जिद लाहौर, पाकिस्तान में भी स्थित है। जो मुगल बादशाह shahjahan ke द्वारा 1645 में बनवाई गई थी। यह लाहौर का किला में स्थित है।
3 : इसी नाम की तीसरी मस्जिद दिल्ली के लाल किले में भी स्थित है,जो मुगल बादशाह औरंगज़ेब द्वारा बनवाई गई थी।
4: इसी नाम की चौथी मोती मस्जिद दिल्ली के महरौली स्थित ज़फर महल में स्थित है, जो मुगल सम्राट अकबर शाह (द्वितीय) द्वारा बनवाई गई थी।
5: इसी नाम की पांचवीं मस्जिद भोपाल रियासत की शासिका सिकंदर जहां बेगम द्वारा बनवाई गई थी। जो भोपाल में स्थित है । सिकंदर जहां बेगम का उपनाम मोती बीबी था। उन्ही के नाम पर मस्जिद का नाम मोती मस्जिद रखा गया।
6: इसी नाम से छठी मस्जिद फैज़ाबाद में है, जो अवध के नवाब के द्वारा बनवयी गई है।
7 : इसी नाम की सातवीं मस्जिद का निर्माण रामपुर स्टेट के नवाब फैज़ुल्ला खां द्वारा 1711 ई• में शुरू करवाया गया था, जो नवाब हामिद अली खां ने पूरा करवाया। यह रामपुर के तोपखाना रोड पर स्थित है।
अटलांटिस
कैसी थी अटलांटिस सभ्यता : अटलांटिस को उस समय धरती की सबसे खुशहाल जगह माना जाता था। वहाँ सोना और चाँदी के साथ ही बहुमूल्य पत्थरों की भरमार थी। द्वीप पर दूर-दूर तक हरे-भरे मैदान फैले थे। जमीन बहुत उपजाऊ थी। बड़ी तादाद में पशु-पक्षी थे, तो फलों के बगीचे भी थे। शहर को पाँच क्षेत्रों में बाँटा गया था। इस प्रकार शासन व्यवस्था भी आदर्श थी।
शुरुआत ज्वालामुखी के फटने से हुई। इससे निकली काली राख ने पूरे क्षेत्र में अंधेरा कर दिया। बड़ी मात्रा में समुद्र में राख मिलने से उसका रंग भी बदल गया। ज्वालामुखी से निकली बड़ी और गर्म चट्टानों की मानो बारिश ही होने लगी। कई जोर दार धमाके हुए।
वैज्ञानिकों का अंदाज वर्षों बाद भी वैज्ञानिक इस घटनाक्रम की तह तक नहीं पहुँच पाए हैं। केवल अंदाजा ही लगाया जा रहा है कि उस समय 500 से 1000 एटम बम फटने जैसी स्थिति पैदा हुई थी, जिसके चलते समूची सभ्यता का सफाया हो गया। सफाया भी इतने बड़े स्तर पर कि आज तक उसका कोई सबूत नहीं मिल पाया है।
आशा की किरण इस सिलसिले में जानकारों के सामने केवल एक द्वीप है, जिसे प्राचीन ग्रीक में कालीस्टे कहा जाता था। वैज्ञानिकों का कहना है कि कालीस्टे ही एक मात्र अवशेष है, जो अटलांटिस के बारे में कुछ जानने की संभावना बनाए रखता है। हालाँकि अभी तक यहाँ से भी कोई उल्लेखनीय जानकारी नहीं जुटाई जा सकी है।
प्लेटो की बात अटलांटिस के बारे में यह कहानी प्लेटो की दी हुई है। उन्होंने ही लिखा था कि अटलांटिस स्वर्ग था। वहाँ आलीशान महल और मंदिर थे, जिन पर सोने-चाँदे की परतें चढ़ी होती थीं। मंदिरों की दीवारें और आधार स्तंभ भी बहुमूल्य धातुओं के बने थे। प्लेटो ने भगवान की एक मूर्ति का भी उल्लेख किया है, जो पूरी तरह से सोने की बनी है। आगे रथ खिंचते छह घोड़े भी दिखाए गए हैं। मूर्ति को समुद्र के देवता के रूप में पूजा जाता था।
स्वर्ग में भी इंसानी फितरत प्लेटो के बारे में कहा जाता है कि वे मानवीय स्वभाव के बहुत अच्छे जज थे। उन्होंने अटलांटिस को धरती का स्वर्ग तो करार दिया, लेकिन साथ ही वहाँ की नकारात्मक बातें भी लिखी हैं। प्लेटो ने एक स्थान पर बताया है कि अटलांटिस सभ्यता के राजाओं ने अपने साम्राज्य का विस्तार करने के लिए दूसरे राज्यों पर हमले किए। उन्होंने बड़ी संख्या में नरसंहार कर दूसरे इलाकों पर कब्जा किया। वे केवल एथेंस से पार नहीं पा सके थे
भगवान की सजा : प्लेटो के मुताबिक, इस काम के लिए भगवान ने अटलांटिस वालों को सजा भी दी। यह सजा तुफान, बाढ़, भुकंप और ज्वालामुखी के रूप में होती थी। इन प्राकृतिक आपदाओं से अटलांटिस को समय-समय पर भारी नुकसान पहुँचा। ऐसा ही प्रलय एक दिन आया और समूची सभ्यता इतिहास बनकर रह गई।
क्या सही था प्लेटो : प्लेटो की इस कहानी पर इतिहास के कई जानकारों ने सवालिया निशान उठाए हैं। उनका सवाल है कि प्लेटो की कही बात को किस आधार पर सच मान लिया जाए?
राजीव गांधी प्रौद्योगिकी विश्वविद्यालय
राजीव गाँधी प्रौद्योगिकी विश्वविद्यालय (रागाँप्रौवि) भारत के मध्य प्रदेश राज्य में स्थित प्रौद्योगिकी विश्वविद्यालय है। इस विश्वविद्यालय के कैंपस एवं इससे संबद्ध महाविद्यालय भोपाल, सागर, इंदौर, जबलपुर, ग्वालियर, शहडोल, खंडवा आदि नगरों में हैं।
गज़वा ए हुनैन
लड़ाई का दौर
शव्वाल की दसवीं बुधवार की रात को मुस्लिम सेना हुनैन पहुंची। मलिक बिन 'अवफ, जो पहले रात में घाटी में प्रवेश कर चुके थे, ने अपनी चार हजार आदमियों की सेना को घाटी के अंदर छिपने और मुसलमानों के लिए सड़कों, प्रवेश द्वारों और संकीर्ण छिपने के स्थानों पर दुबकने का आदेश दिया। अपने आदमियों को उनका आदेश मुसलमानों पर पत्थर फेंकना था जब भी वे उन्हें देखते थे और फिर उनके खिलाफ एक-व्यक्ति हमला करते थे। जब मुसलमानों ने डेरा डालना शुरू किया, तो उन पर तीव्र तीर बरसने लगे। उनके दुश्मन की बटालियनों ने मुसलमानों के खिलाफ एक भयंकर हमला शुरू कर दिया, जिन्हें अव्यवस्था और घोर भ्रम में पीछे हटना पड़ा। यह बताया गया है कि केवल कुछ सैनिक पीछे रह गए और लड़े, जिनमें अली बिन अबू तालिब, मानक वाहक, अब्बास बिन अब्दुल्ला, फदल इब्न अब्बास, उस्माह और अबू सुफयान बिन अल-हरिथ शामिल थे।
इब्न कथिर लिखते हैं कि इब्न इशाक, जाबिर इब्न अब्दुल्ला, जो लड़ाई के गवाह थे, के अनुसार, मुस्लिम सेना दुश्मन के एक आश्चर्यजनक हमले से घबरा गई और कई लोग युद्ध के मैदान से भाग गए। हालाँकि, मुहाजिरुन का एक समूह मजबूती से खड़ा रहा और युद्ध के मैदान में पैगंबर का बचाव किया। केवल 8 आदमी ऐसे थे जिन्होंने युद्ध का मैदान नहीं छोड़ा। अली इब्न अबी तालिब, अब्दुल्ला इब्न मसूद, अब्बास इब्न अब्द अल-मुत्तलिब , अबू सुफियान इब्न अल-हरिथ, फदल इब्न अब्बास , रबी 'इब्न अल-हरिथ, उसामा इब्न जायद और अयमान इब्न उबैद । अयमान इब्न उबैदउस दिन पैगंबर मुहम्मद का बचाव करते हुए मारा गया था।
"आओ, लोग! मैं अल्लाह का रसूल हूं। मैं अब्दुल्ला का बेटा मुहम्मद हूं।" फिर मुहम्मद ने कहा "हे अल्लाह, अपनी मदद भेज!", बाद में मुसलमान युद्ध के मैदान में लौट आए। फिर मुहम्मद ने मुट्ठी भर मिट्टी उठाकर, यह कहते हुए उनके चेहरों पर फेंक दी: "तुम्हारे चेहरे शर्मनाक हों।" मुस्लिम विद्वान सफी-उर-रहमान मुबारकपुरी के अनुसार, उनकी आंखें धूल से भरी हुई थीं और दुश्मन पूरी तरह से भ्रम में पीछे हटना शुरू कर दिया था।
शत्रु के परास्त होने के बाद। अकेले थकीफ के लगभग सत्तर आदमी मारे गए, और मुसलमानों ने उनके सभी ऊंटों, हथियारों और मवेशियों पर कब्जा कर लिया। मुस्लिम विद्वानों के अनुसार इस घटना में कुरआन आयत 9:25 भी प्रकट हुई थी: बेशक अल्लाह ने तुम मोमिनों को बहुत सी जंगों में फ़तह दी है, यहाँ तक कि हुनैन की लड़ाई में भी जब तुम अपनी तादाद पर फ़ख़्र करते थे, लेकिन वह तुम्हारे लिए फ़ायदेमंद साबित नहीं हुए। पृथ्वी अपनी विशालता के बावजूद तुम्हारे भीतर सिमटती दिखी, फिर तुम पीछे हट गए। फिर अल्लाह ने अपने रसूल और मोमिनों पर अपनी तसल्ली नाज़िल की, और ऐसी क़ौमें उतारीं जिन्हें तुम देख नहीं सकते थे, और काफ़िरों को सज़ा दी। ऐसा अविश्वासियों का प्रतिफल था।-  सूरा अत-तौबा 9:25-26
कुछ दुश्मन भाग गए, और मुहम्मद ने उनका पीछा किया। इसी तरह की बटालियनों ने अन्य दुश्मनों का पीछा किया,
परिणाम
जरनाह मस्जिद, हुनैन के पास लड़ाई का कब्रिस्तान क्योंकि मलिक इब्न अवफ अल-नासरी हवाज़िन के परिवारों और भेड़-बकरियों को साथ लाए थे, मुसलमान बहुत सामान पर कब्जा करने में सक्षम थे।जिसका प्रयोग उन्होंने संगठन को मजबूत करने ममें किया और अपने सैनिकों में बांटा 6,000 कैदियों को ले जाया गया और 24,000 ऊंटों को पकड़ लिया गया। कुछ बेडौंस भाग गए, और दो समूहों में विभाजित हो गए। एक समूह वापस चला गया, जिसके परिणामस्वरूप ऑटास की लड़ाई हुई, जबकि बड़े समूह को एट-ताइफ में शरण मिली, जहां मुहम्मद ने उन्हें घेर लिया।
सराया और ग़ज़वात
अरबी शब्द ग़ज़वा इस्लाम के पैग़ंबर के उन अभियानों को कहते हैं जिन मुहिम या लड़ाईयों में उन्होंने शरीक होकर नेतृत्व किया,इसका बहुवचन है गज़वात, जिन मुहिम में किसी सहाबा को ज़िम्मेदार बनाकर भेजा और स्वयं नेतृत्व करते रहे उन अभियानों को सरियाह(सरिय्या) या सिरया कहते हैं, इसका बहुवचन सराया है
गदान्स्क प्रौद्योगिकी विश्वविद्यालय
गदान्स्क प्रौद्योगिकी विश्वविद्यालय, गदान्स्क-व्ज़ेश्च क्षेत्र में स्थित पोलैण्ड के प्राचीनतम  विश्वविद्यालयों में से एक है। इसके कुल नौ संकायों में २५०० कर्मचारी कार्यरत हैं ,जिनमें से १२०० शिक्षक हैं। सन् २०१५ में इसे प्रतिष्ठित CESAER सदस्यता प्राप्त हुई।
सन् १९०४-२०१४ के बीच में १११,००० से भी अघिक विद्यार्थी शिक्षा गृहण करके स्नातक की उपाधि प्राप्त कर चुके हैं। विश्वविद्यालय के पूर्व छात्रों की उपलब्धियां (जिनमे विख्यात कम्पनियों में सी.ई.ओ, सार्वजनिक कार्यालयों में उच्च पदों में कार्यरत, उधमी,उद्योग जगत के मशहूर ब्रांडों के रचनाकार, प्रख्यात वास्तुकार जैसी हस्तियां शामिल हैं।) हमारे लिये  गर्व  का विषय है। परन्तु उससे भी कहीं अधिक ख़ुशी इस बात की हैं कि वो अपनी सफलता का श्रेय कहीं न कहीं विद्यालय से प्राप्त ज्ञान और प्रायोगिक कौशल को देते हैं।
विश्वविद्यालय में पढ़ाये जाने वाले  कुछ डिग्री कोर्सेस और कई विशेषज्ञताएं का माध्यम इंग्लिश है।
विद्यार्जन के लिए यहाँ पर विद्यार्थिओं को कई सुविधाएँ प्राप्त हैं जिनमे विशेष प्रयोगशालाएं,लेक्चर थिएटर्स,मल्टीमीडिया सुविधाएं, मुख्य लाइब्रेरी( १.२ करोड़ किताबें) जैसी सुविधाएं शामिल हैं। शारीरिक और मानसिक हेल्थ के लिए एक विशेष स्पोएट्स काम्प्लेक्स है जहाँ पर स्विमिंग, फुटबॉल,जुडो,जैसे कई अन्य गेम्स की सुविधा उपलब्ध है। विद्यार्थी यहाँ पर ६० से भी अधिक उपलब्ध साइंटिफिक एंड लैंग्वेज सोसाइटीज अथवा अन्य आर्गेनाईजेशन की सदयस्ता प्राप्त कर सकते हैं।
हाल के वर्षों के दौरान विश्वविद्यालय ने कई  महत्वपूर्ण चेंज किये हैं जिनमे एक तकनीकी विश्वविद्यालय की परंपरा के संरक्षण और आर्थिक और सामाजिक मांगों के लिए खुला किया जाना शामिल है। विश्वविद्यालय एक नए परिवर्तन की और अग्रसर है- डिजिटल यूनिवर्सिटी से स्मार्ट यूनिवर्सिटी बनाना जिससे की इंटरनेशनल परियोजनाओं और इन्नोवेटिवेनेस को बढ़ावा मिल सके।
इसके अलावा विश्वविद्यालय वर्तमान में आर्गेनाईजेशन जैसे की बाल्टिक साइंस रिसर्च, बाल्टिक स्टूडेंट नेटवर्क बाल्टिक सी रीजन यूनिवर्सिटी नेटवक एवं अन्य कई आर्गेनाईजेशन का सक्रिय सदस्य है।
इतिहास
विश्वविद्यालय की स्थापना सं १९०४ में क्योलीगलीचे टेक्नीची हॉस्चुले जू डेंजिग के रूप मैं हुई। इस समय का ग्दांस्क उस वक़्त डेंजिग के रूप में जर्मन एम्पायर का हिस्सा था।  ग्दांस्क शहर विभिन्न समय पर जर्मनी और पोलैंड का हिस्सा  रहा है। अन्तर वॉर के समय पर  ये स्वतंत्र शहर भी बना। शहर की इस बदलती स्थिति का प्रभाव यहाँ के शैक्षिक संस्थानों पर भी पड़ा। विश्वविद्यालय के कई नाम परिवर्तन इसका उदाहरण हैं
१९१८-१९२१ - Technische Hochschule in Danzig
१९२१-१९३९ - Technische Hochschule der Freien Stadt Danzig
१९३९-१९४१ - Technische Hochschule Danzig
१९४१-१९४५ - Reichshochschule Danzig
स्थान
ग्दांस्क तकनिकी विश्वविद्यालय (जी यू टी) ग्दांस्क शहर मैं स्थित है जो की १००० साल पुरानी परंपरा का प्रतीक है। यह शहर बाल्टिक सागर पर वित्सुला नदी के मुहाने पर स्थित है।शहर के उद्योग ज्यादातर  जहाज निर्माण  और शिपिंग से संभंधित है। ग्दांस्क शहर पोमेरेनिअन छेत्र की राजधानी है और  लगभग ५००,००० लोंगो का निवास स्थान है। इस छेत्र मैं कई उच्च स्तरीय शैक्षिक संस्थान है। ग्दांस्क तकनिकी विश्वविद्यालय इस छेत्र की सबसे बड़ी और पोलैंड की प्राचीनतम तकनिकी विश्वविद्यालयों में से है।
पेट्रॉन्स
जोहानिस
हैवेलियस (1611-1687) ने दुनिया की पहली महान खगोलीय वेधशाला ( जो की दूरबीन से लैस  थी) को बनाया। हैवेलियस एक भौतिक विज्ञानी भी थे, क्योंकि उन्होंने ने  सदियों पुरानी चुंबकीय अस्वीकृति में परिवर्तन की खोज की थी। वे एक टेक्नीशियन भी थे क्यों की उन्होंने पोलैंड की पहली पेंडुलम क्लॉक बनायीं। उन्हीने दुनिया का पहला पेरिस्कोप भी बनाया जो की एक बड़ी उपाधि थी उन्होंने दुनिआ का पहला माइक्रोमीटर स्क्रू भी बनाया जो की अब गदांस्क सिटी कौंसिल की प्रॉपर्टी है।
हवेलियस एवं फ़ारेनहाइट  दोनों महान भौतिकविदों को पोलिश विज्ञान के प्रतिनिधि के रूप में माना जाता है, ग्दांस्क विश्वविद्यालय में अपने स्मरण स्थान रखते हैं। सीनेट के संकल्प के आधार पर, ग्दांस्क विश्वविद्यालय के  मुख्य भवन में  स्थित  दो आंगनों को  वैज्ञानिकों के नाम पर रखा गया है। उन्होंने दुनिआ का पहला माइक्रोमीटर स्क्रू भी बनाया जो की अब गदांस्क सिटी कौंसिल की प्रॉपर्टी है।
डेनियल गेब्रियल फ़ारेनहाइट (१६८६ -१७३६) का जन्म ग्दांस्क में हुआ था। उनको मर्क्युरी को टेम्प्रेचर मपक यन्त्र में प्रयोग एवं ०-२१२ डिग्री स्केल के अविष्कार के लिए जाना जाता है।हवेलियस एवं फ़ारेनहाइट  दोनों महान भौतिकविदों को पोलिश विज्ञान के प्रतिनिधि के रूप में माना जाता है,ग्दांस्क विश्वविद्यालय में अपने स्मरण स्थान रखते हैं। सीनेट के संकल्प के आधार पर, ग्दांस्क विश्वविद्यालय के  मुख्य भवन में  स्थित दो आंगनों को वैज्ञानिकों के नाम पर रखा गया है।
ऐतिहासिक स्थान
जी यू टी  के मुख्य भवन को  हरमन एग्जॉट  और अल्बर्ट कार्स्टन ने डिज़ाइन किया था और १९०० -१९०४ के बीच  विद्युत तकनीकी संस्थान, मशीन प्रयोगशाला और रसायन विज्ञान के संकाय के रूप में एक ही समय में निर्माण हुआ। सभी भवन आर्ट नोव्यू के तत्वों के साथ उत्तरी पुनर्जागरण की शैली में डिजाइन किए गए थे।
कैंपस
विश्वविद्यालय कैंपस में स्थित कई भवन  पिछले सौ सालों की विभिन्न वास्तुकला शैलियों का प्रतीक हैं।स्मारकीय मुख्य भवन का डिज़ाइन एवं निर्माण अल्बर्ट कार्स्टन  (जो कि एक प्रख्यात वास्तुकार एवं विश्वविद्यालय   प्रोफेसर थे)द्वारा डच नव- पुनर्जागरण शैली में 20 वीं सदी की शुरुआत में हुआ था।
द्वितीय विश्वयुद्ध के दौरान लगभग ६० % भवन और ७० % छत आग द्वारा नष्ट हो गए थे।
घड़ी टॉवर का सिर्फ इस्पात ढांचा ही बचा था। विश्वयुद्ध से हुई छति को फिर से पुनर्निर्मित किया गया पर टावर निर्माण का निर्णय कई बार स्थगित हुआ अंततः इसका निर्माण मुख्य भवन पर १३ मई सन २०१२ को हुआ।
विश्वविद्यालय के परिसर को लगातार विकसित किया जा रहा है। विश्वविद्यालय परिसर सुरुचिपूर्ण, आधुनिक, और पर्यावरण के अनुकूल इमारतों  एवं आकर्षक और राजसी इमारतें के सह अस्तित्व का प्रतीक है। शिछण कार्य आधुनिक सभागारों और अच्छी तरह से सुसज्जित विशेष प्रयोगशालाओं में होता है।
विश्वविद्यालय परिसर के भीतर  आधुनिक शिक्षा और अनुसंधान केन्द्रों एवं उनसे सम्बंधित इकाइयों का  विवरण निम्नलिखित हैं:
नैनो केंद्र जिसमे २५ आधुनिक प्रयोगशालाएं जो कि अद्वितीय उपकरणों और परमाणुओं के स्तर के परीक्षण के साथ सुसज्जित हैं।
गणित और दूरस्थ शिक्षा केंद्र - जो कि गणितीय मॉडलिंग और डेटा के दृश्य के लिए आधुनिक सूचना एवं संचार प्रौद्योगिकी तकनीकों और उपकरणों का उपयोग करता है।
आईसीटी शैक्षिक और अनुसंधान केंद्र जो कि पोमेरानिया में स्थित १००  से अधिक कंपनियों एवं उनके Kuyavia और Mazovia क्षेत्रों के साथियों के साथ सहयोग करता है।
कागजी नींबू
कागजी नींबू (Citrus aurantifolia) नींबू जाति का खट्टा फल है। इसके फल 2.5–5 सेमी व्यास वाले हरे या पीले (पकने पर) होते हैं। इसका पौधा ५ मीटर तक लम्बा होता है जिसमें कांटे भी होते हैं।
गदान्स्क प्रौद्योगिकी विश्वविद्यालय
कैंपस
शैक्षिक खेल केंद्र - खेल सुविधाओं के साथ सभी छात्रों और कर्मचारियों के लिए सुलभ : दो स्विमिंग पूल : 25 मीटर और 12,5 मीटर; एक पूर्ण आकार फुटबॉल पिच 64M एक्स 105m ; एक खेल हॉल
एक  वॉलीबॉल पिच, आउटडोर टेनिस कोर्ट ; एक फिटनेस जिम, शरीर सौष्ठव जिम, एक नौकायन जिम और एक जूडो जिम।
ग्दांस्क प्रौद्योगिकी विश्वविद्यालय यूरोपीय इरास्मस कार्यक्रम में भाग लेता है: इरास्मस प्लस, एलएलपी इरास्मस, एलएलपी इरास्मस गहन कार्यक्रम , इरास्मस मुंडुस, जीन मोनेट , CEEPUS , Tempus और लियोनार्डो दा विंसी।
दुनिया भर से  विश्वविद्यालय में  आने वाले विदेशी छात्रों और आगंतुकों की संख्या साल दर साल बढ़ती जा रही है। अंतरराष्ट्रीय छात्रों का सबसे बड़ा समूह - स्पेन, यूक्रेन और चीन से आते हैं।
जी यू टी  इरो फोरम एवं बाल्टिक सी रीजनल यूनिवर्सिटी नेटवर्क की गतिविधियों में निरंतर भाग लेता है जिसका मुख्य उद्देश्य  विश्वविद्यालयों के बीच अनुभवों का आदान-प्रदान करने के लिए छेत्रों जैसे विश्वविद्यालयों के अंतर्राष्ट्रीयकरण, छात्रों के
आदान-प्रदान, इंटरकल्चरल कम्युनिकेशन, संयुक्त डिग्री कार्यक्रमों एवं घर अथवा विदेश में अंतर्राष्ट्रीयकरण को  बढ़ावा देना है।
विश्वविद्यालय  की 110 वीं वर्षगांठ
संन २०१४ में  विश्वविद्यालय ने अपने अस्तित्व के 110 साल पूरे होने का जश्न मनाया। जयंती वर्ष का आधिकारिक उद्घाटन जनवरी २०१४ में था। समारोह  का आयोजन शैक्षणिक प्रोन्नति के अवसर पर सीनेट की सार्वजनिक सत्र के दौरान किया गया था। ठीक जयंती वषगांठ के उद्घाटन के समय पर जो की ६ अक्टूबर संन २०१४ को था। विश्वविद्यालय के शैक्छिक सत्र की जयंती का भी उद्घाटन किया गया। यह उल्लेखनीय है कि जयंती वषगांठ के उद्घाटन के समय पर राष्ट्रपति लेक वालेसा, और विज्ञान के मंत्री और उच्च शिक्षा सहित प्रख्यात हस्तियां मानद समिति के मुख्य सदस्य के रूप में उपस्थित थे। समारोह का परिणति बिंदु  प्रिंसटन विश्वविद्यालय से विश्व प्रसिद्ध रसायनशास्त्री प्रोफेसर रॉबर्ट कावा को डॉक्टरेट की मानद उपाधि प्रदान किया जाना था।
पुणे सार्वजनिक सभा
पुणे सार्वजनिक सभा, ब्रिटिश भारत का एक सामाजिक संगठन था जो भारत की सरकार और लोगों के बीच मध्यस्थ के रूप में काम करने और किसानों के कानूनी अधिकारों को लोकप्रिय बनाने के उद्देश्य से शुरू हुआ था। यह 2 अप्रैल 1870 को 6000 व्यक्तियों द्वारा चुने गए 95 सदस्यों के निर्वाचित निकाय के रूप में शुरू हुआ। यह संगठन भारतीय राष्ट्रीय कांग्रेस का अग्रदूत था जिसने अपने पहले सत्र की शुरुआत महाराष्ट्र से ही की थी। पुणे सार्वजनिक सभा ने बाल गंगाधर तिलक सहित भारतीय स्वतंत्रता संग्राम को राष्ट्रीय कद के कई प्रमुख नेता प्रदान किया।  इसका निर्माण 1867 में एस. एच. चिप्लुंकर, गणेश वासुदेव जोशी, महादेव गोविन्द रानडे, आदि द्वारा किया गया था।
2016 में, मीरा पावगी को संगठन की पहली महिला अध्यक्ष के रूप में चुना गया।
लोकसभा अध्यक्ष
लोकसभा अध्यक्ष, भारतीय संसद के निम्नसदन, लोकसभा का सभापति एवं अधिष्ठाता होता है। उसकी भूमिका वेस्टमिंस्टर प्रणाली पर आधारित किसी भी अन्य शासन-व्यवस्था के वैधायिकीय सभापति के सामान होती है। उसका निर्वाचन लोकसभा चुनावों के बाद, लोकसभा की प्रथम बैठक में ही कर लिया जाता है। वह संसद के सदस्यों में से ही पाँच साल के लिए चुना जाता है। उससे अपेक्षा की जाती है कि वह अपने राजनितिक दल से इस्तीफा दे दे, ताकि कार्यवाही में निष्पक्षता बनी रहे। वर्त्तमान लोकसभा अध्यक्ष  श्री ओम बिरला  है, जोकि अपनी पूर्वाधिकारी, सुमित्रा महाजन के बाद, इस पद पर आसीन हैं। यह १७वी लोकसभा के अध्यक्ष है